Τζων Τσαρλς Βαν Ντάυκ

Ο Τζων Τσαρλς Βαν Ντάυκ (, 21 Απριλίου 1856 – 5 Δεκεμβρίου 1932) ήταν Αμερικανός ιστορικός της τέχνης, τεχνοκριτικός και συγγραφέας βιβλίου για τη φύση.

Γεννήθηκε στο Νιου Μπράνσγουικ (Νιου Τζέρσεϊ) και σπούδασε στο Πανεπιστήμιο Κολούμπια, καθώς και στην Ευρώπη. Εργάσθηκε ως βιβλιοθηκάριος και το 1891 διορίσθηκε καθηγητής της Ιστορίας της τέχνης στο Κολέγιο Ράτγκερς, το σημερινό Πανεπιστήμιο Ρούτγκερς του Νιου Τζέρσεϊ.McCormick, Richard P.: Rutgers: A Bicentennial History, Rutgers University Press, New Brunswick 1966, σελ. 129 Συνέγραψε σειρά τεχνοκριτικών βιβλίων-οδηγών με γενικό τίτλο New Guides to Old Masters, ενώ επιμελήθηκε άλλα βιβλία τέχνης. Το 1901 δημοσίευσε το επιδραστικό φυσιολατρικό βιβλίο The Desert: Further Studies in Natural Appearances. Πέθανε σε νοσοκομείο του Μανχάταν σε ηλικία 76 ετών.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμ. 7, σελ. 751

Κατηγορία:Αμερικανοί ιστορικοί της τέχνης
Κατηγορία:Κριτικοί της τέχνης
Κατηγορία:Αμερικανοί συγγραφείς
Κατηγορία:Απόφοιτοι του Πανεπιστημίου Κολούμπια